S-1681/2006

Mál þetta var þingfest 15. desember 2006 og tekið til dóms 19. janúar sl. Það er höfðað með ákæru lögreglustjórans í Kópavogi 28. nóvember 2006 gegn G-kk-þgf R. K-kk-þgf, kt. 000000-0000, Ársölum 5, Kópavogi, „fyrir umferðarlagabrot, með því að hafa miðvikudaginn 3. maí 2006 um kl. 15.27, ekið bifreiðinni AE-506, vestur eftir Fífuhvammsvegi í Kópavogi, með 67 kílómetra hraða á klukkustund, eftir vegakarfla gegnt Hlíðardalsvegi, þar sem leyfilegur hámarkshraði er 50 kílómetrar á klukkustund.

Telst þetta varða við 1. mgr. 37. gr., sbr. 100. gr. umferðalaga nr. 50, 1987, sbr. lög nr. 57,1997, nr. 82, 1998, nr. 132, 2003 og nr. 84, 2004.

Þess er krafist að ákærði verði dæmdur til refsingar.“

Af hálfu ákærða er krafist sýknu en til vara vægustu refsingar. Málsvarnarlauna er krafist.

I.

Miðvikudaginn 3. maí 2006 kl. 15:27 voru lögreglumennirnir A-kvk-nf R-kvk-nf H-kvk-nf og J-kk-nf Þ-kk-nf L-kk-nf við radarmælingar í kyrrstæðri lögreglubifreið við Fífuhvammsveg í Kópavogi. Ákærði kom þá akandi Fífuhvammsveg til vesturs og mældist hraði hans 75 kílómetrar á klukkustund en hámarkshraði á þessum vegarkafla er 50 kílómetrar á klukkustund. Akstur ákærða var stöðvaður og honum gerð grein fyrir afskiptum lögreglunnar.

Í vettvangsskýrslu lögreglunnar, sem ákærði undirritaði, segir að það hafi verið skýjað og rigning þennan dag. Ratsjáin hafi verið prófuð bæði fyrir og eftir mælingu. Ákærða hafi verið sýndur hraði á skjá ratsjárinnar. Er bókað eftir ákærða á vettvangi að hann hafi ekki verið að fylgjast með hraðamæli sinnar bifreiðar en véfengi að lögreglumennirnir hafi próf á radarinn og hann sæi ekki að radarinn væri löggiltur.

Ákærða var sent sektarboð með tíðkanlegum hætti en hann sinnti því ekki.

Ákærði sagði fyrir dómi að hann hafi verið að koma að heiman frá sér í umrætt sinn og ekið vestur Fífuhvammsveg í Kópavogi. Allar aðstæður til aksturs hafi verið með besta móti og umferð nánast engin. Hann kvaðst ekki hafa haft augun á hraðamælinum en taldi að hann hafi ekki ekið hratt. Lögreglan hafi sýnt honum hraðann á ratsjánni en hann muni ekki hvað hún hafi sýnt. Hann kvaðst hafa spurt lögreglumennina um hvort radarinn væri löggiltur og hvort þeir hefðu tekið próf til þess að öðlast réttindi til þess að nota radarinn.

Lögreglumennirnir tveir komu fyrir dóm. Þeir kváðust ekki muna sérstaklega eftir þessu tilviki en staðfestu skýrslur sínar og útskýrðu fyrir dómnum hvernig radarar lögregunnar væru prófaðir.

II.

Ákærði var stöðvaður af lögreglunni í Kópavogi 3. maí 2006 kl. 15:27 á bifreiðinni AE-506 sem hann ók Fífuhvammsveg í Kópavogi. Hraði hans mældist 75 kílómetrar á klukkustund eftir vegarkafla gegnt Hlíðardalsvegi þar sem leyfilegur hámarkshraði er 50 kílómetrar á klukkustund. Samkvæmt vettvangsskýrslu tveggja lögreglumanna var hraði bifreiðar ákærða mældur með ratsjá úr kyrrstæðri lögreglubifreið sem lagt hafi verið við Fífuhvammsveg. Í vettvangsskýrslu er skráð nafn ákærða, lýsing á bifreið hans, niðurstaða radamælingar, að ratsjáin hafi verið prófuð fyrir og eftir mælingu og upplýsingar um aðstæður á vettvangi þar með talið hvernig veður var. Skráð er að ákærða hafi verið sýndur mældur hraði á skjá ratsjárinnar og bókaðar athugasemdir hans sem hér að framan greinir. Undir þessa vettvangsskýrslu ritar ákærði með upphafsstöfum sínum.

Það er mat dómsins að ekkert hafi komið fram í málinu sem gefi tilefni til að ætla að ranglega hafi verið staðið að mælingu. Engin ástæða er heldur til að véfengja niðurstöðu hennar. Samkvæmt þessu verður talið sannað að ákærði hafi ekið á þeim hraða sem tilgreindur er í málatilbúnaði ákæruvalds, en þar er tekið tillit til vikmarka. Varðar atferli ákærða við 1.mgr.37. gr. umferðarlaga nr. 50/1987.

Sakarferill ákærða er þannig að hann hefur þrisvar sinnum hlotið refsingu fyrir umferðarlagabrot, síðast 31. maí 2000 fyrir of hraðan akstur.

Refsing ákærða þykir hæfilega ákveðin sekt í ríkissjóð að fjárhæð 10.000 krónur og komi tveggja daga fangelsi í hennar stað greiðist hún ekki innan fjögurra.

Dæma ber ákærða til greiðslu sakarkostnaðar sem er málsvarnarlaun skipaðs verjanda hans, M-kvk-ef G-kvk-ef hdl., 100.000 krónur.

G-kk-nf A-kk-nf héraðsdómari kveður upp dóm þennan.

DÓMSORÐ

Ákærði, G-kk-nf R. K-kk-nf greiði 10.000 krónur í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í 2 daga.

Ákærði greiði allan kostnað sakarinnar sem er málsvarnarlaun skipaðs verjanda hans, M-kvk-ef G-kvk-ef hdl., 100.000 krónur.

G-kk-nf A-kk-nf